Mara Tuneżina ta’ 30 sena ngħatat sentenza sospiża ta’ ħabs wara li ammettiet fil-qorti li ġimagħtejn ilu abbortixxiet it-tarbija tagħha. Fil-qorti ngħad li Raya Sellami Zammit, li hija miżżewġa raġel Malti, kellha bejn sitta u seba’ ġimgħat tqala u riedet twaqqaf it-tqala tagħha. Għaldaqstant hija talbet lill-ħabiba tagħha biex takkwistalha numru ta’ pilloli biex ittemm it-tqala. Hija belgħet xi pilloli u belgħet oħrajn magħhom biex twaqqaf it-tqala. Il-Qorti ppreseduta mill-Maġistrat Natasha Galea Sciberras ikkundannat lil Sellami Zammit sentejn ħabs sospiżi għal erba’ snin waqt li ħabiba tagħha Soumia Mansour li kisbitilha l-pilloli ngħatat sentenza ta’ 18-il xahar ħabs sospiżi għal tliet snin.